CELEX: 62010TB0015(02)
Language: fi
Date: 2011-03-25 00:00:00
Title: Asia T-15/10: Unionin yleisen tuomioistuimen määräys 25.3.2011 — Noko Ngele v. komissio ym. (Sopimussuhteen ulkopuolinen vastuu — Kanne, joka on osittain nostettu tuomioistuimessa, jolla ei ole toimivaltaa — Kanne, joka on jätettävä osittain tutkimatta — Syy-yhteyden puuttuminen — Osittain selvästi täysin perusteeton kanne — Unionin yleisen tuomioistuimen työjärjestyksen 111 ja 114 artikla)

21.5.2011   
            
            
               FI
            
            
               Euroopan unionin virallinen lehti
            
            
               C 152/20
            
         Unionin yleisen tuomioistuimen määräys 25.3.2011 — Noko Ngele v. komissio ym.
   (Asia T-15/10) (1)
   
   (Sopimussuhteen ulkopuolinen vastuu - Kanne, joka on osittain nostettu tuomioistuimessa, jolla ei ole toimivaltaa - Kanne, joka on jätettävä osittain tutkimatta - Syy-yhteyden puuttuminen - Osittain selvästi täysin perusteeton kanne - Unionin yleisen tuomioistuimen työjärjestyksen 111 ja 114 artikla)
   2011/C 152/37
   Oikeudenkäyntikieli: ranska
   
      Asianosaiset
   
   
      Kantaja: Mariyus Noko Ngele (Bryssel, Belgia) (edustaja: asianajaja F. Sabakunzi)
   
      Vastaajat: Euroopan komissio (asiamies: A. Bordes), AT (Bryssel, Belgia), AU (Bryssel), AV (Bryssel) ja AW (Bryssel)
   
      Oikeudenkäynnin kohde
   
   Vahingonkorvauskanne, jossa vaaditaan sen vahingon korvaamista, joka kantajalle on väitteen mukaan aiheutunut siitä, ettei hän voinut periä erästä saatavaa, ja sen henkisen kärsimyksen korvaamista, joka kantajalle on väitteen mukaan aiheutunut siitä, että häntä vastaan on Belgiassa nostettu rikosoikeudenkäynti.
   
      Määräysosa
   
   
               1)
            
            
               Kanne jätetään tutkimatta siltä osin kuin se on nostettu AT:tä, AU:ta, AV:ta ja AW:tä vastaan sen vuoksi, että tuomioistuimella ei ole toimivaltaa tutkia sitä.
            
         
               2)
            
            
               Mariyus Noko Ngelen vaatimus siitä, että unionin yleinen tuomioistuin toteaa, että yritystoiminnan kehittämiskeskus (YKK) ei ole milloinkaan korvannut teollisuuden kehittämiskeskusta (TKK), että YKK:ta ei ole oikeudellisesti olemassa eikä sillä ole oikeushenkilöllisyyttä Belgiassa, jätetään tutkimatta, koska se on esitetty tuomioistuimessa, jolla ei ole toimivaltaa tutkia sitä.
            
         
               3)
            
            
               Noko Ngelen vaatimus siitä, että unionin yleinen tuomioistuin määrää tämän tuomion täytäntöönpantavaksi, jätetään tutkimatta.
            
         
               4)
            
            
               Kanne hylätään muilta osin täysin perusteettomana.
            
         
               5)
            
            
               Noko Ngele velvoitetaan korvaamaan tästä oikeudenkäynnistä sekä välitoimimenettelystä aiheutuneet oikeudenkäyntikulut.
            
         
      (1)  EUVL C 161, 19.6.2010.